ОБЩИНСКА ИЗБИРАТЕЛНА КОМИСИЯ СТРЕЛЧА

ПРОТОКОЛ

№ 15/07.10.2015г.

 Днес, 07.10.2015г. се проведе заседание на ОИК Стрелча със следния дневен ред:

1. Постъпила жалба от Ангел Пеев Шопов – преупълномощен представител на ПП „АБВ” за Община Стрелча.

2. Постъпила жалба от Иван Евстатиев – председател на предизборния щаб на ПП „БСП”.

3. Организационно – техническа подготовка за получаване на хартиените бюлетини при произвеждане на изборите за общински съветници и кметове на 25.10.2015г.

4. Текущи

Така предложеният дневен ред беше приет единодушно с 9 гласа „За”, против няма.

По уважителни причини отсъстват г-н Пенко Делов и г-жа Нонка Спасова.

По т. 1 Председателят на ОИК г-жа Мария Рогачева запозна членовете на ОИК с постъпила жалба с вх. № 116/07,10,2015г. От Ангел Пеев Шопов – преупълномощен представител на ПП „АБВ”.

В жалбата се навеждат твърдения за нарушаване на чл.168 ал.3 от ИК, използване на Герба на Община Стрелча на надписа „Предизборен щаб на „БСП”, намиращ се в хотел „Галакси” гр. Стрелча, поставени агитационни материали на ПП” БСП” на няколко метални контейнера за отпадъци, намиращи се на бул. „България”, поставени агитационни материали на ПП „БСП” на бетоновата част на моста над река Стрелчанска Луда Яна.

Във връзка с описаните нарушения, представители на ОИК- Стрелча извършиха оглед, при което се установи, че в действителност има поставени агитационни материали на ПП „БСП” на нерегламентираните за това места, което е в нарушение Заповед № 806 / 04.09.2015г. на Кмета на Община Стрелча, Приложение 1 към същата и Заповед № 902/02.10.2015г.

Предвид изложеното и на основание чл.87 ал.1 т.22, във вр. с чл 183 ал. 3 от ИК, ОИК Стрелча счита, че в ИК няма забрана за ползване на общинския символ. Смята, че компетентен да се произнесе по т. 1 от жалба №116/07.10.2015г. е кмета на Община Стрелча. Да се изпрати препис от жалбата до същия.

ОИК Стрелча указва незабавно на Кмета на Община Стрелча да бъдат премахнати агитационните материали на ПП „БСП” от нерегламентираните места, а именно метални контейнери за отпадъци, намиращи се на бул. „България”, поставени агитационни материали на ПП „БСП” на бетоновата част на моста над река Стрелчанска Луда Яна.

В жалбата не е посочен извършител на нарушението и поради липсата на такъв, ОИК Стрелча оставя без уважение искането за съставяне на акт, за установяване на нарушението по чл. 474, ал.1 от ИК.

Решението беше единодушно прието с 9 гласа „За”, против – няма.

По т. 2 Председателят на ОИК г-жа Мария Рогачева запозна членовете на ОИК с постъпила жалба с вх.№ 117/ 07.10.2015г. от Иван Евстатиев – председател на предизборния щаб на ПП „БСП”.

В жалбата се навеждат твърдения за нарушаване на Заповед №806/04.09.15г., изменена и допълнена със Заповед №902/02.10.15г. на Кмета на Община Стрелча от ПП „АБВ” за залепени по дърветата из града агитационни материали подкрепени със снимков материал.

Във връзка с описаните нарушения и предоставения снимков материал се установи, че в действителност има поставени агитационни материали на ПП „АБВ” на нерегламентираните за това места, което е в нарушение на Заповед № 806 / 04.09.2015г. на Кмета на Община Стрелча, Приложение 1 към същата и Заповед №902/02.10.2015г.

Предвид изложеното и на основание чл.87 ал.1 т.22, във вр. с чл. 183 ал. 3 от ИК, ОИК Стрелча счита жалбата, подадена от Иван Евстатиев - председател на предизборния щаб на ПП „БСП” за основателна. ОИК Стрелча указва на Кмета на Община Стрелча. незабавно да премахнат агитационните материали, намиращи се на нерегламентирани места.

Решението беше единодушно прието с 9 гласа „За”, против – няма.

По т. 3, във връзка с писмо от Областна администрация Пазарджик с вх. №115/06.10.15г. и Решение на ЦИК № 2363-МИ/26.09.15г. свързано с процеса на одобряване, отпечатване, транспортиране и съхранение на хартиените бюлетини за изборите за общински съветници и кметове на 25 октомври 2015г. ОИК определи двама от членовете на ОИК, които да приемат бюлетините от и в печатницата на БНБ /или неин подизпълнител/, да съпровождат транспортното средство, което превозва бюлетините до областния център и последващото им транспортиране до помещението, определено от Общинска администрация за съхраняването на бюлетините до разпределянето им по секционните избирателни комисии в Община Стрелча.

С цел сигурност и защита на личните данни ОИК взе решение екземпляра за обявяване да не съдържа информация за упълномощените представители.

Решението беше единодушно прието с 9 гласа „За”, против – няма.

РЕШЕНИЯ на ОИК

1. Незабавно премахване на агитационните материали на ПП „БСП” от нерегламентираните места, а именно метални контейнери за отпадъци, намиращи се на бул. „България”, поставени агитационни материали на ПП „БСП” на бетоновата част на моста над река Стрелчанска Луда Яна с Решение № 95 от 07.10.2015г.

2. Незабавно премахване на агитационните материали на ПП „АБВ” от нерегламентираните места съгласно Заповед № 806 / 04.09.2015г. на Кмета на Община Стрелча, Приложение 1 към същата и Заповед № 902/02.10.2015г с Решение № 96 от 07.10.2015г.

3. Определяне на двама от членовете на ОИК, които да приемат бюлетините от и в печатницата на БНБ /или неин подизпълнител/, да съпровождат транспортното средство, което превозва бюлетините до областния център и последващото им транспортиране до помещението, определено от Общинска администрация за съхраняването на бюлетините до разпределянето им по секционните избирателни комисии в Община Стрелча с Решение № 97 от 07.10.2015г.

Председател: Мария Рогачева

Секретар: Катя Шопова/

/